

Trg kralja Tomislava 7, 52 100 Pula

Izvještaj o poslovanju

2024. godina

Ožujak 2025.

**Uprava o poslovanju**

Nakon pripajanja tri Društva u vlasništvu Grada Pule-Pola: Tržnica d.o.o., Fratarski d.o.o. i Castrum Pula 97 d.o.o., Pula sportu d.o.o. 1. lipnja 2023., Društvo Pula usluge i upravljanje d.o.o. registrirano je za četiri glavne djelatnosti:

\*Rad sportskih objekata, odnosno davanje usluga korištenja sportskih borilišta i sportskih građevina u vlasništvu Društva i onih danim na korištenje od strane Grada Pule. Sportski objekti kojima gospodari Društvo namijenjeni su uporabi od strane građana, udruga i trgovačkih društava za pretežito sportsku djelatnost.

\*Ugostiteljstvo i turizam, a koje se izvršavaju kroz usluge kampa i jednostavnih ugostiteljskih usluga na otoku Veruda.

\*Upravljanje zgradama, u čemu je ovo Društvo najveći upravitelj na području Istarske županije. U ovom se djelu djelatnosti Društvo bavi prvenstveno upravljanjem i održavanjem višestambenih zgrada te javnih poslovnih i administrativnih zgrada. Društvo na 31.12.2024. upravlja s 665 zgrada, većinom pod ugovornom upravom i djelom pod prinudnom upravom. Upravlja se višestambenim zgradama, većinom na području Grada Pule te u gradovima Rovinj, Poreč, Vodnjan, Labin i Općinama Fažana, Ližnjan, Marčana, Medulin, Svetvinčenat i Žminj.

\*Djelatnost tržnice na malo odvija se na dvije lokacije (Centar i Veruda), a odnosi se na komunalnu djelatnost prodaje robe na otvorenom dijelu tržnice te zakupa poslovnih prostora u zgradi tržnice Centar i kioscima na tržnici Veruda. U zgradi tržnice Centar odvijaju se pretežito ugostiteljske djelatnosti i djelatnosti trgovine te manjim djelom uslužne djelatnosti, a sve od strane zakupaca prostora.

Osim gore navedenih djelatnosti, Društvo je na temelju sklopljenih Ugovora s Gradom Pula-Pola tijekom 2024.godine obavljalo i slijedeće komunalne usluge:

\*održavanja uređenih gradskih plaža i javnih zahoda na tim plažama; dječjih i javnih sportskih igrališta, te parkova za pse;

\*sklonište za životinje i veterinarska praksa

Izvještaji o poslovanju

Izvještaj 1. **Imovina**

Izvještaj 2. **Kapital i obveze**

Izvještaj 3. **Prihodi i rashodi**

Izvještaj 4. **Dodatni podaci**

Izvještaj 5. **Pokazatelji**

Izvještaj 6. **Realizacija plana poslovanja (realizacija plana prihoda i rashoda, te**

**dodatnih podataka)**

Komentari

**uz izvještaje o poslovanju**

**Izvještaj 1.**

**IMOVINA**

|  |
| --- |
| **Ukupna imovina** |

Na dan 31.12.2024. godine ukupna vrijednost imovine Društva iznosi **31.751.360 EUR**

|  |
| --- |
| **Dugotrajna imovina** |

Na dugotrajnu imovinu (**30.940.114 EUR**) se odnosi 97% ukupne vrijednosti imovine, a sastoji se pretežito od materijalne imovine (građevinskih objekata, zemljišta, opreme, biološka imovina i sl.).

Nematerijalnu imovinu (509.016 EUR) čine istražne bušotine i koncesija za zahvaćanje vode na Gradskom stadionu Aldo Drosina, računalni programi i pripadajuće licence, internet stranice, povećanje snage električne energije te ulaganja u objekte u vlasništvu Grada Pule (SRC Veruda).

Materijalna imovina (30.390.058) sadržava:

* Zemljišta\* vrijednosti 8.022.186,99 EUR, od čega:
* Dom braće Ribar 722.595,92 EUR
* Sportski centar Mirna 624.708,34 EUR
* Dom sportova Mate Parlov 715.261,53 EUR
* Štinjan (nogometno igralište) 585.656,25 EUR
* Gradski stadion Aldo Drosina 3.817.557,62 EUR
* Veli Vrh (nogometno igralište) 548.928,13 EUR
* Gradski bazeni Dino Makovac 975.410,18 EUR
* Zemljišta tržnice centar i tržnice Veruda 32.069,02 EUR

*\*detaljni podaci o katastarskim česticama i površinama navedenih zemljišta prikazani su u dijelu Kapital i obveze ovog izvještaja*

* Biološku imovinu neto vrijednosti 385.030 EUR, od čega:
* stabla tržnice Centar i Veruda 9.408,83 EUR
* travnjak na glavnom terenu

Gradskog stadiona Aldo Drosina 375.621,08 EUR

* građevinske objekte neto vrijednosti 19.589.552,25 EUR, od čega:
* Dom sportova Mate Parlov 7.616.435,44 EUR
* Sportski centar Mirna 652.915,21 EUR
* Dom braće Ribar 259.670,32 EUR
* Objekt na nogometnom igralištu u Štinjanu 152.005,83 EUR
* Objekt na nogometnom igralištu na Velom Vrhu 216.977,74 EUR
* Gradski stadion Aldo Drosina (zajedno s umjetnim

 travnjacima na dva igrališta) 3.580.279,09 EUR

* Gradski bazen Dino Makovac 5.858.518,24 EUR
* Paviljon Milan 1967 Centralna Tržnica 106.671,54 EUR
* Kiosci Tržnica Veruda 34.072,28 EUR
* Zgrada centralne Tržnice s uređenjem pokazne kuhinje 55.252,58 EUR
* Drvena kućica, kiosk i kontejneri Fratarski otok 9.138,22 EUR
* Sanitarni čvor tržnica Veruda 13.075,84 EUR
* Plato tržnice Veruda (s rekonstrukcijom 2019.) 78.608,94 EUR
* Plato tržnice Centar za cvijeće 6.820,12 EUR
* Nadstrešnica tržnice Veruda 204.512,80 EUR
* Igralište Valkane s ogradama i stazom 621.098,87 EUR
* Montažne svlačionice igrališta Valkane 123.499,49 EUR
* postrojenje i opremu neto vrijednosti 1.722.962 EUR (namještaj i sportska oprema objekata, uređaji i strojevi, dizala, pokretne stepenice, pumpe, sportski semafori, sustavi protuprovale, sustavi grijanja i hlađenja, sustavi pročišćavanja voda, sustavi vatrodojave, agregati, trafostanica, kotlovnice, sustavi ozvučenja, saune, traktori, kosilice, priključci itd.)
* alat, pogonski inventar i transportnu imovinu neto vrijednosti 67.641 EUR
* umjetničke slike i ostalu materijalnu imovinu neto vrijednosti 603.225 EUR
* materijalnu imovinu u pripremi u iznosu 2.461 EUR koja se odnosi troškovnik rekonstrukcije fasade Doma braća Ribar u iznosu 668,92 EUR, te projekt toplinske pumpe Doma sportova u iznosu od 1.791,76 EUR
* ulaganje u dionice Zagrebačke banke d.d. u iznosu od 41.040,00 EUR koje se odnosi na tržišnu vrijednost 1.520 dionica prenesenih u vlasništvo sa pripojenog Društva Tržnica d.o.o.

Vrijednost dugotrajne imovine amortizira se primjenom pravocrtne metode tijekom procijenjenog vijeka trajanja koji je prikazan u slijedećoj tablici:

|  |  |
| --- | --- |
|   | **2024. godina** |
| **Naziv amortizacijske skupine** | **Amortizacijski vijek u godini** | **Stopa amortizacije** |
| Građevinski objekti | 50 | 2% |
| Nematerijalna imovina | 4 | 25% |
| Postrojenje i oprema | 4 | 25% |
| Računala, računalna oprema | 2 | 50% |
| Softver | 4 | 25% |
| Alati, pogonski inventar | 4 | 25% |
| Transportna sredstva | 4 | 25% |
| Ostala nespomenuta imovina | 10 | 10% |
| Ulaganja u tuđu imovinu | 4 | 25% |
| Čelične strukture | 20 | 5% |

Tijekom 2024.g. Društvo je izvršilo **1.924.351,74 EUR** investicija u dugotrajnu imovinu, od čega je 754.713,08 EUR financirano kapitalnom potporom Grada Pule, a 1.169.638,66 EUR vlastitim sredstvima.

Pregled ulaganja po objektima dan je u nastavku:

* Dom sportova Mate Parlov (58.808,13 EUR):
	+ Laptop Lenovo + Microsoft Office u iznosu 547,06 EUR
	+ Računalo Links + Microsoft Office u iznosu 577,07 EUR
	+ Pisač Canon u iznosu 1.826,00 EUR
	+ Fotokopirni stroj Canon u iznosu 1.726,00 EUR
	+ Radovi dogradnje solarne elektrane na krovu objekta (s uslugom nadzora) u iznosu 54.132,00 EUR
* Sportski centar Mirna
	+ Pokretna skela s balastom u iznosu 4.575,20 EUR
* Gradski stadion Aldo Drosina (ukupno 353.920,87 EUR):
	+ Aluminijski golovi 5x2 m s mrežama (1 par) u iznosu 900,00 EUR
	+ Semafor LED display s nadzorom u iznosu 42.713,08 EUR
	+ Vretenasta kosilica Dennis u iznosu 12.375,00 EUR
	+ Zamjena travnjaka na glavnom terenu stadiona u iznosu 287.635,25 EUR
	+ Nadogradnja ulazne rampe u iznosu 4.515,54 EUR
	+ Nadogradnja sustava videonadzora u iznosu 5.782,00 EUR
* Štinjan
	+ Aluminijski golovi 5x2 m (1 par) u iznosu 900,00 EUR
* Veli Vrh
	+ Aluminijski golovi 5x2 m (1 par) u iznosu 900,00 EUR
* Gradski bazeni Dino Makovac (ukupno 1.666,92 EUR)
	+ Perilica rublja Miele u iznosu 1.135,00 EUR
	+ Sušilica rublja Beko u iznosu 531,92 EUR
* SRC Veruda
	+ Semafor Derby s konstrukcijom u iznosu 4.450,00 EUR
* Nogometno igralište Valkane (ukupno: 1.277.048,03 EUR):
	+ 4 montažna objekta – Svlačionice za igrače (vrij. 27.500 EUR) u ukupnom iznosu 110.000,00 EUR
	+ 1 montažni objekt – Svlačionica za suce i strojarsku opremu u iznosu 21.150,00 EUR
	+ Nogometno igralište u iznosu 396.086,45 EUR
	+ Ograda oko nogometnog igrališta u iznosu 101.446,80 EUR
	+ Ograda sa utezima (na padini stijene) u iznosu 7.263,00 EUR
	+ Ograda (zaštitna od pada, uz rub šume) u iznosu 8.066,00 EUR
	+ Pješačka staza (ispred svlačionica) u iznosu 7.848,40 EUR
	+ Golovi 732x244 s mrežama (1 par) u iznosu 2.350,00 EUR
	+ Golovi mobilni 500x200 s mrežama (2 para) u iznosu 1.800,00 EUR
	+ Gol mobilni s pletenom mrežom 732x244 (1 kom) u iznosu 1.530,00 EUR
	+ Golovi 150x100 s mrežama (2 para) u iznosu 1.200,00 EUR
	+ Klupe za rezervne igrače (2 kom) u iznosu 3.600,00 EUR
	+ Klupa za delegate (1 kom) u iznosu 650,00 EUR
	+ Sustav grijanja tople vode u iznosu 11.050,00 EUR
	+ Sustav grijanja i hlađenja u iznosu 6.635,00 EUR
	+ Sustav ventilacije u iznosu 1.705,00 EUR
	+ Sustav rasvjete i elektroinstalacije u iznosu 158.870,30 EUR
	+ Sustav vodoinstalacije i kanalizacije u iznosu 122.365,02 EUR
	+ Zaštitna mreža 704 m2 (iza golova) u iznosu 2.534,40 EUR
	+ Sustav videonadzora u iznosu 3.704,15 EUR
	+ Četka za održavanje travnjaka u iznosu 1.495,00 EUR
	+ Umjetni travnjak nogometnog igrališta u iznosu 279.348,51 EUR
	+ Montažna tribina za gledatelje u iznosu 26.350,00 EUR
* Tržnica Centar
	+ Stroj za pranje podova u iznosu od 2.992,72 EUR
* Tržnica Veruda
	+ Natkrivanje zelene tržnice u iznosu od 204.512,80 EUR
* Otok Veruda (ukupno 14.577,07 EUR):
* Računalo Links + Microsoft Office u iznosu 577,07 EUR
* Maona (teglenica) za prijevoz tereta u iznosu 14.000,00 EUR

|  |
| --- |
| **Kratkotrajna imovina** |

Na kratkotrajnu imovinu Društva odnosi se 3% ukupne vrijednosti imovine, odnosno **801.725 EUR**. Sastoji se pretežito od kratkoročnih potraživanja te stavke novca u banci i blagajni.

Od ukupnih potraživanja od kupaca u iznosu **311.340 EUR**, na dospjela potraživanja odnosi se 201.966 EUR, od čega najveći dio za:

* + korištenje sportske građevine Gradski stadion Aldo Drosina od strane NK Istra 1961 šdd u iznosu 110.773 EUR
	+ naknade upravitelju za zgrade u iznosu od 9.570 EUR

Nedospjela potraživanja odnose se na račune koji su u prosincu 2024.g. izdani za izvršene usluge u istom mjesecu, te na obračunate zatezne kamate na nepravodobno plaćene račune od strane korisnika usluga u 2024.godini.

Potraživanja od države i drugih institucija (12.313 EUR) odnose se na potraživanja od HZZO-a za refundaciju isplaćenih bolovanja radnicima (5.268 EUR), na pretporez po neplaćenim R2 ulaznim računima koji još nije moguće priznati (7.045 EUR).

Pozicija ostalih potraživanja (33.122 EUR) obuhvaća:

* potraživanja u iznosu 5.765 EUR po Sporazumu od 25.05.2022. (OV-2300/2022)
* potraživanja za uplaćene predujmove dobavljačima po ponudama u iznosu od 7.800 EUR
* potraživanja od Grada Pule za kapitalne potpore za nabavu dugotrajne imovine (19.557 EUR)

Na posljednji dan 2024. godine stanje novca na računima Društva u HPB, Zagrebačkoj banci, OTP, PBZ, Kent banci, na prijelaznom kontu i u blagajnama iznosilo je 429.627 EUR.

Navedeni iznos namijenjen je podmirivanju planiranih obveza za započete aktivnosti koje će biti dovršene početkom 2025., i to po slijedećim procijenjenim iznosima (trošak s Porezom na dodanu vrijednost):

-165.000 EUR plaća sa svim doprinosima i porezima za prosinac 2024.g.

-120.000 EUR radovi sanacije dilatacija na tribini SRC Veruda

-25.000 EUR uređenje pješačke staze ispod bazena prema Domu sportova

-85.000 EUR za redovne račune dobavljača za prosinac 2024.g. (energenti, odvoz otpada, usluge čišćenja, održavanja i zaštite objekata i sl.)

-30.000 EUR je novac primljen u prosincu 2023.g. iz Proračuna Grada Pule za rekonstrukciju toaleta na Tržnici Veruda, a kojim radovima će se pristupiti nakon izvršenog zahvata na hidroizolaciji od strane Grada Pule.

|  |
| --- |
| **Aktivna vremenska razgraničenja** |

Na ovoj poziciji evidentirano je **309 EUR**  na ime unaprijed plaćenih troškova za 2025. godinu za pretplatu na stručne časopise TEB i RiPUP, te **9.212 EUR** kao unaprijed plaćene premije osiguranja za 2025.godinu.

**Izvještaj 2.**

**KAPITAL I OBVEZE**

|  |
| --- |
| **Kapital** |

Upisani temeljni kapital Društva na dan 31.12.2024. godine iznosi **1.202.440,00 EUR**, a sastoji se od:

* uloga Grada Pule u iznosu od 2.654,45 EUR
* nekretnine (zemljište k.č. 154/61, k.o. Pula, površine 6.724 m2 za izgradnju gradskih bazena Dino Makovac) u iznosu od 944.322,78 EUR (Elaborat o procjeni ovlaštenog stalnog sudskog vještaka i procjenitelja nekretnina Daroslav Babić)
* dokapitaliziranog iznosa od strane Grada Pule u prosincu 2017. godine u iznosu od 167.894,35 EUR
* upisanog temeljnog kapitala pripojenog Društva Tržnica d.o.o. u iznosu od 18.710,00 EUR
* upisanog temeljnog kapitala pripojenog Društva Fratarski d.o.o. u iznosu od 66.360,00 EUR
* upisanog temeljnog kapitala pripojenog Društva Castrum Pula 97 d.o.o. u iznosu od 2.500,00 EUR
* (sve zajedno umanjeno za 11,55 EUR kao smanjenje kapitala pri konverziji kune u EURo i sukladno zakonskim odredbama)

Kapitalne rezerve na dan 31.12.2024. godine iznose 18.021.343,69 EUR.

Iznos od 17.896.878,20 EUR evidentiran je u poslovnim knjigama s danom preoblikovanja javne ustanove u trgovačko Društvo. U ustanovi su nazivane vlastitim izvorima i predstavljaju vrijednost svih zemljišta i sportskih objekata u vlasništvu Pula usluga i upravljanja, a koje je Grad Pula prenio u vlasništvo društvu bez naknade:

* Sportske građevine (10.933.786,45 EUR):
* Dom sportova Mate Parlov, tržišne vrijednosti 9.355.116,59 EUR
* Sportski centar Mirna, tržišne vrijednosti 880.039,02 EUR
* Dom braće Ribar, tržišne vrijednosti 282.491,34 EUR
* Objekt na nogometnom igralištu u Štinjanu, tržišne vrijednosti 158.417,15 EUR
* Objekt na nogometnom igralištu na Velom Vrhu, tržišne vrijednosti 257.722,35 EUR
* Zemljišta (6.963.091,75 EUR):
* K.č. 1212/42 k.o. Pula (Dom braće Ribar), površine 2.535 m², tržišne vrijednosti 350.983,08 EUR
* K.č. 542/37 k.o. Pula (Dom braće Ribar), površine 2.684 m², tržišne vrijednosti 371.612,85 EUR
* K.č. 540/25 k.o. Pula (Sportski centar Mirna), površine 4.512 m², tržišne vrijednosti 624.708,34 EUR
* K.č. 5177/22, k.o. Pula (Dom sportova Mate Parlov), površine 14.737 m², tržišne vrijednosti 715.261,53 EUR
* K.č. 181/1, k.o. Štinjan, površine 9.611 m², tržišne vrijednosti 298.306,45 EUR
* K.č. 181/2, k.o. Štinjan, površine 2.320 m², tržišne vrijednosti 72.008,23 EUR
* K.č. 181/3, k.o. Štinjan, površine 119 m², tržišne vrijednosti 3.693,54 EUR
* K.č. 182/1, k.o. Štinjan, površine 5.156 m², tržišne vrijednosti 160.031,98 EUR
* K.č. 543/1, 543/6 i 542/22, k.o. Pula (Gradski stadion Aldo Drosina), ukupne površine 32.790 m², tržišne vrijednosti 3.817.557,63 EUR
* k.č. 783/5-7, 784/1-3, 784/5-9, k.o. Pula (nogometno igralište na Velom Vrhu) ukupne površine 14636 m2, tržišne vrijednosti 433.257,54 EUR
* k.č. 783/3, 783/4, 784/1, k.o. Pula (nogometno igralište na Velom Vrhu) ukupne površine 1706 m2, tržišne vrijednosti 115.670,58 EUR

Iznos od 124.453,94 EUR evidentiran je u poslovnim knjigama pripojenog Društva Tržnica d.o.o. kao kapitalne rezerve prema odluci od 31.12.2019. godine, a odnosi se na donos investicije rekonstrukcije Tržnice Veruda iz poslovnih knjiga Grada Pule.

Iznos od 11,55 EUR su kapitalne pričuve iz ostatka pri smanjenju temeljnog kapitala radi usklađenja.

Iz prethodnih godina prenijeti su gubitci u akumuliranom iznosu od 1.108.192,13 EUR, a u promatranoj godini Društvo je ostvarilo knjigovodstveni dobitak u iznosu od 10.192,58 EUR.

Revalorizacijske rezerve na dan 31.12.2024. godine iznose 85.597,22 EUR, a odnose se na usklađenje stanja dionica u Zagrebačkoj banci d.d. sa tržišnom vrijednošću po obavijesti Središnjeg depozitarnog Društva (37.005,23 EUR) i rezerve pripojenog Društva Tržnica d.o.o. kao odvajanja dijela ostvarenih dobiti (48.591,99 EUR).

|  |
| --- |
| **Dugoročne obveze** |

Na dan 31.12.2024. godine dugoročne obveze iznose **7.393.619 EUR**, u pasivi sudjeluju sa udjelom od 23%, a sastoje se od obveze s osnove:

* ugovora o dugoročnom kreditu kod Hrvatske poštanske banke d.d. , za financiranje 2. faze izgradnje i opremanja Gradskog stadiona „Aldo Drosina“ u Puli, a iz kojeg su se sredstva koristila tijekom 2009. i 2010. godine;
* ugovora o dugoročnom kunskom kreditu kod Zagrebačke banke d.d. za realizaciju projekta Gradskih bazena Dino Makovac, odnosno za izgradnju objekta sa tri bazena (bazen 34x25m, bazen 25x10m i bazen za bebe), potrebnu opremu, uređenje okoliša objekta sa pripadajućom pristupnom cestom, izvedbu ostale infrastrukture, usluge svih nadzora te drugu sportsku infrastrukturu, a iz kojeg su se sredstva koristila tijekom 2017., 2018. i 2019.;
* ugovora o dugoročnom kreditu kod Zagrebačke banke d.d. za financiranje zamjene atletske staze na SRC Veruda, zamjene umjetne trave na pomoćnim igralištima Gradskog stadiona i ugradnje solarne elektrane na krov Doma sportova, a iz kojeg su se sredstva koristila do kolovoza 2023. g.;
* garantnih pologa za zakup poslovnog prostora u iznosu 14.761,46 EUR

Osnovni podaci o kreditima na 31.12.2024.:

|  |  |  |  |  |
| --- | --- | --- | --- | --- |
|  | **Zagrebačka banka d.d.** | **Hrvatska poštanska banka d.d.** | **Zagrebačka banka d.d.** | **Zagrebačka banka d.d.** |
| **Datum sklapanja osnovnog Ugovora**  | 24.11.2008.g.  | 26.08.2009.g.  | 28.04.2017.g. | 29.06.2022.g. |
| **Namjena**  | Izgradnja zapadne tribine stadiona Aldo Drosina -1. faza; te obnova atletske staze na Verudi | Izgradnja Gradskog stadiona Aldo Drosina -2. faza | Izgradnja gradskog bazena u Puli i ostale sportske infrastrukture | Zamjena umjetne trave na Gradskom stadionu, atletske staze na SRC Veruda i ugradnja fotonaponskih modula na Dom sportova |
| **Datum sklapanja Dodatka I osnovnom Ugovoru - izmjena** | 29.06.2009.g. - rok korištenja pomaknut s 30.06.2009.g. na 31.12.2009.g. | 31.08.2010.g. - smanjena kamatna stopa s **7,055% +** mjesečni EURibor na 5,1% + mjesečni EURibor | 14.02.2019.g. – rok korištenja pomaknut na 18.05.2019.g. | 31.05.2023.g.-rok korištenja produljen na 31.08.2023. |
| **Datum sklapanja Dodatka II osnovnom Ugovoru - izmjena** | 09.07.2009.g. - ukinut poček od 6 mjeseci | 29.06.2011.g. – izmijenjeno razdoblje obračuna redovnih kamata | / | / |
| **Datum sklapanja Dodatka III osnovnom Ugovoru - izmjena** | 20.01.2011.g. –kam. stopa smanjena s 8,5% na 6,5% | 13.08.2020.g. -kam. stopa smanjena na 3,5%  | / | / |
| **Datum sklapanja Dodatka IV osnovnom Ugovoru - izmjena** | 01.04.2020.g. -kam. stopa smanjena na 4%  | **/** | / | / |
| **Datum sklapanja Dodatka V osnovnom Ugovoru – izmjena** | 01.03.2021.g. – kam. stopa smanjena na 2,20 % | **/** | / | / |
| **Datum sklapanja Dodatka 1. osnovnom ugovoru - izmjena****Kamatna stopa važeća na dan 31.12.2024.g.** | **/****2,20% - fiksna** | **/****3,50% -fiksna do 08/2025** | **/****Referentna stopa + 1,98 p.p. godišnje** | **2,60% - fiksna** |
| **Iskorišteni iznos u EUR do 31.12.2024.** | **3.565.480,06 EUR** | **3.185.207,05 EUR** | **8.626.982,55 EUR** | **1.336.733,05 EUR** |
| **Početak otplate** | 01.01.2010.g. | 01.01.2011.g. | 01.06.2019.g. | 30.09.2023.g. |
| **Način godišnje otplate** | 4 tromjesečne rate | 12 mjesečnih rata | 12 mjesečnih rata | 12 mjesečnih rata |
| **Rok otplate** | 31.12.2024.g. | 31.12.2030.g. | 31.05.2039.g. | 31.08.2033.g. |
| **Otplaćeno glavnice do 31.12.2024.g. u EUR** | 3.565.480,06 EUR | 2.229.645,19 EUR | 2.408.366,03 EUR | 315.808,29 EUR |
| **Preostali iznos glavnice za otplatu u EUR na dan 31.12.2024.g.** | **0,00 EUR** | **955.561,86 EUR** | **6.218.616,52 EUR** | **1.020.924,76 EUR** |

Na dan 31.12.2024. godine svi preostali iznosi glavnice za otplatu po kreditima, nabrojani u gornjoj tabeli su nedospjele obveze.

Kredit kod Zagrebačke banke d.d. za izgradnju zapadne tribine Gradskog stadiona Aldo Drosina -1.faza je sa prosincem 2024.godine zatvoren i po njemu više ne postoje obveze Društva.

Dio iznosa glavnica koje dospijevaju u 2024. godini evidentiran je u sklopu kratkoročnih obveza i iznosi 672.462,72 EUR.

Pula usluge i upravljanje d.o.o. tijekom 2024. započeo pregovore radi korekcije kamatnih stopa po dva sklopljena ugovora za dugoročne kredite, za Gradski bazene Dino Makovac, s rokom otplate do 2039. godine u iznosu od 8,6 milijuna EUR i za jedan od dva kredita namijenjen za izgradnju zapadne tribine Gradskog stadiona Aldo Drosina, s rokom otplate do 2030. godine u iznosu od 3,1 milijuna EUR.

Na navedeno je Gradsko vijeće Grada Pule-Pola dalo suglasnost na svojoj sjednici od 25. studenog 2024. godine, čime će se osloboditi dodatnih 700 tisuća EUR do otplate kredita u cijelosti.

|  |
| --- |
| **Kratkoročne obveze** |

Kratkoročne obveze na dan 31.12.2024. iznose **1.016.247 EUR** i sastoje se od:

* obveza prema dobavljačima (112.411 EUR); od čega je dospjelo 953 EUR, a nedospjelo 111.458 EUR obveza (52.928 EUR odnosi na račune za energente i odvoz otpada u prosincu 2024. g. : HEP opskrba d.o.o., Hep Elektroistra Pula , Plinara Pula d.o.o., Vodovod Pula d.o.o., Pula Herculanea d.o.o.) koje dospijevaju i podmirene su u siječnju 2025.g
* obveza prema bankama (702.654 EUR); obveze po tri dugoročna kredita koje dospijevaju u tijeku 2025.godine, i to prema Zagrebačkoj banci ukupno 513.202,32 EUR glavnice i 30.191,66 EUR kamata, te prema Hrvatskoj poštanskoj banci ukupno 159.260,40 EUR glavnice.
* obveza prema radnicima (104.782 EUR); neto plaća, naknade za bolovanja, naknade za prehranu, prigodne nagrade, te naknade za prijevoz na posao, a sve za prosinac 2024.
* obveza za poreze i doprinose i slična davanja (89.639 EUR); obveza PDV-a za uplatu po obračunu za prosinac 2024. g., doprinosi iz i na plaću za prosinac 2024. g., te obveze za općekorisnu funkciju šuma i za članarinu TZ za 2024. godinu
* obveza za primljene predujmove (6.585 EUR), za jamčevine (176 EUR)

|  |
| --- |
| **Pasivna vremenska razgraničenja** |

Na poziciji odgođenih prihoda evidentirano je 5.130.112 EUR, a koja će se iskazati u okviru prihoda u budućim razdobljima sukladno obračunatoj amortizaciji objekata i opreme nabavljenih iz kredita ili dobivenih kroz potpore i donacije:

* 2.713.219,67 EUR odnosi na uplaćena namjenska sredstva od Grada Pule za otplatu glavnica kredita kod Zagrebačke banke d.d. za izgradnju bazena i Hrvatske poštanske banke d.d. za izgradnju stadiona
* 297.345,44 EUR odnosi se na uplaćena namjenska sredstva od Grada Pule za rekonstrukciju glavnog travnjaka Gradskog stadiona Aldo Drosina
* 39.153,64 EUR odnosi se na uplaćena namjenska sredstva od Grada Pule za popravak sportskog semafora Gradskog stadiona Aldo Drosina
* 325.201,66 EUR odnosi na uplaćena namjenska sredstva od Grada Pule za otplatu glavnica kredita kod Zagrebačke banke d.d. za izgradnju bazena
* 2.932,61 EUR odnosi se na kapitalnu potporu od Grada Pule za nabavu i postavljanje javne rasvjete na nogometnom igralištu u Štinjanu
* 5.821,44 EUR odnosi se na kapitalnu potporu od Grada Pule za nabavu i postavljanje konstrukcije za glavne igrače na glavnom travnjaku Gradskog stadiona Aldo Drosina
* 1.071.914,36 EUR odnosi se na kapitalnu potporu od Grada Pule radove na izgradnji nogometnog igrališta Valkane
* 87.597,03 EUR odnosi se na sufinanciranje od Ministarstva turizma i sporta za umjetnu travu na Gradskom stadionu Aldo Drosina
* 137.742,69 EUR odnosi se na sufinanciranje od Fonda za zaštitu okoliša i energetsku učinkovitost za solarnu elektranu na Domu sportova Mate Parlov
* 30.000,00 EUR odnosi se na kapitalnu potporu od Grada Pule za nabavu ili rekonstrukciju toaleta na Tržnici Veruda
* 68.379,16 EUR odnosi se na donaciju Hrvatskog nogometnog saveza u obliku travnjaka na glavnom terenu Gradskog stadiona Aldo Drosina
* 233.661,66 EUR odnosi se na donaciju Hrvatskog nogometnog saveza u obliku umjetnog travnjaka na nogometnom terenu Valkane
* Osim navedenog, 117.143,13 EUR odnosi se na unaprijed naplaćene prihode za 2025. godinu (godišnje karte korištenja bazena 9.930,08 EUR, rezervacija mjesta na tržnici 7.488,00 EUR, ulaganje u poslovni prostor kao unaprijed plaćena zakupnina 99.725,05 EUR )

Izvanbilančni zapisi u iznosu **5.240.543 EUR** odnose se na:

* primljene četiri bankarske garancije izvođača radova kao jamstvo za dobro izvršenje ugovora ukupne vrijednosti 344.398,38 EUR
* vrijednost zgrade boćališta i SRC Verude 4.896.144,41 EUR, a koji su od Grada Pule dobiveni na korištenje

**Izvještaj 3.**

**PRIHODI I RASHODI**

|  |
| --- |
| **Prihodi** |

**Poslovni prihodi**

***U promatranoj godini Društvo je ostvarilo 5.348.475 EUR prihoda, što je oko 18% više u odnosu na prethodnu 2023. godinu. Međutim, podaci od 2023. g. se ne mogu uspoređivati s onima iz 2024. g. u ukupnom iznosu iz razloga što je 2023. godina obuhvatila cjelogodišnje poslovanje Društva Pula sport d.o.o. i sedam mjeseci poslovanja triju pripojenih društava (Tržnica Pula d.o.o., Castrum 97 Pula d.o.o. i Fratarski d.o.o.)***

**Poslovni prihodi (5.283.638 EUR)** sastoje se od:

1. prihoda od prodaje proizvoda, usluga i robe (3.901.675 EUR):
* prihodi od zakupa, najma i korištenja nekretnina u iznosu 3.098.624,53 EUR i prihodi od najma opreme (1.048,00 EUR)
* prihodi od prodaje otpadaka/poluproizvoda u iznosu 1.274,40 EUR
* prihodi od prodaje robe na malo u iznosu 11.237,92 EUR su prihodi od prodaje trgovačke robe u ugostiteljskom objektu na otoku Veruda
* prihodi od pružanja usluga u ukupnom iznosu od 789.489,94 EUR što se odnosi na sljedeće:
* prihode od ugostiteljske djelatnosti na otoku Veruda u iznosu od 195.936,40 EUR,
* prihode od komunalnih usluga u iznosu od 264.650,21 EUR izvršenih prema Gradu Puli (održavanje javnih sportskih igrališta, dječjih igrališta, javnih plaža i sanitarnih čvorova, te usluge skloništa za životinje),
* prihode od upravljanja i održavanja zgrada u iznosu od 317.084,19 EUR,
* ostale prihode u iznosu od 11.819,14 EUR.
1. ostalih poslovnih prihoda (1.381.963 EUR):

* prihodi od subvencija, dotacija u iznosu od 1.286.077,34 EUR odnose se većinom na priznavanje prihoda od donacija u visini amortizacije donirane imovine i/ili imovine nabavljene iz dugoročnih kredita, i to:
	+ prihodi iz proračuna Grada Pule za otplatu rata i kamata dugoročnih kredita kod poslovnih banaka za investicije 888.435,79 EUR. Iznos prihoda od proračuna Grada Pule nije istovjetan iznosu koji je te godine primljen, iz razloga što je iznos koji nije pokriven obračunatom amortizacijom nabavljenih dobara iz kredita evidentiran na pasivnim vremenskim razgraničenjima.
	+ prihodi iz proračuna Grada Pule za izgradnju nogometnog igrališta Valkane u iznosu 169.655,85 EUR,
	+ prihoda od Hrvatskog nogometnog saveza i Nogometnog saveza Istarske županije (glavni travnjak sa sustavom navodnjavanja i golovima na Gradskom stadionu Aldo Drosina, te rasvjeta glavnog nogometnog igrališta na Velom Vrhu) u iznosu 155.160,74 EUR,
	+ prihoda od Ministarstva turizma i sporta za umjetnu travu na stadionu Aldo Drosina te prihod Fonda za zaštitu okoliša i energetsku učinkovitost za solarnu elektranu Dom Sportova Mate Parlov u ukupnom iznosu 26.359,80 EUR,
	+ prihodi od državnih subvencija u cijeni električne energije u iznosu od 40.968,46 EUR,
	+ skupina prihoda prefakturiranih troškova i ostalih prihoda u iznosu od 5.496,70 EUR,
* prihodi od ukidanja rezerviranja za neiskorištene godišnje odmore iz 2023. godine u iznosu 95.885,64 EUR.

**Financijski prihodi**

U okviru financijskih prihoda (19.264 EUR) evidentirani su prihodi od zateznih kamata obračunatih korisnicima usluga za nepravovremeno plaćene račune u 2024. g. (15.177,42 EUR), prihodi od pasivnih kamata na stanje žiro računa (1.958,21 EUR), te prihoda od dividendi (2.128,00 EUR) od dionica u Zagrebačkoj banci d.d.

**Ostali prihodi**

Skupinu ostalih prihoda u iznosu od 45.573 EURčine:

* prihodi vezani za naknadna odobrenja, sniženja, popuste po ugovorima sa dobavljačima robe (704,34 EUR) i ispunjene zamjenske kvote zapošljavanja osoba s invaliditetom (5.208,00 EUR),
* prihodi od prodaje dugotrajne materijalne imovine (automobila Citroen Nemo) iznose 1.364,00 EUR,
* prihodi od naplate šteta na imovini od osiguravajućeg Društva 32.433,79 EUR,
* prihodi od ugovorenih i naplaćenih penala zbog neizvršenja roka u isporuci iznose 1.392,00 EUR,
* prihodi od naplaćenih jamčevina kod natječaja za zakup poslovnog prostora radi odustajanja od ugovora (4.395,20 EUR),
* prihodi od usklađenja salda na 31.12.2024. (75,92 EUR).

|  |
| --- |
| **Rashodi** |

**Poslovni rashodi**

## Ukupni rashodi ostvareni tijekom 2024. godine iznose 4.793.498 EUR

Od značajnijih **materijalnih rashoda** u istima evidentirani su slijedeći radovi/usluge:

* Dvorana Dom sportova Mate Parlov:

-nabava monitora za praćenje rada solarne elektrane

-radovi zamjena pisoara u wc-u

-nabava novih mrežica za koš, mreže za odbojku, koš. obruča

-zamjena rasvjete na parkingu

-nadogradnja postojećeg audio sustava

-dobava i montaža LED rasvjete dvorane D1

-popravak rasvjete galerije i parkinga

-popravak semafora i zvučnika u dvorani D1

-popravak toplinske pumpe

-servis agregata

-obnova ispusta kancelarija, oluka i lima na parkiralištu

-sanacija puknuća cijevi svlačionice

-sanacija galerije

-nadogradnja postojećeg audio sustava

-usluge čišćenja objekta od strane vanjskih servisa

* Sportski centar Mirna:

- nabava drvne građe za ogradu vanjskog igrališta

- zamjena vrata u svlačionicama

- zamjena stakla u sali za sastanke

- servis vatrogasnih aparata

- popravak špaleta zidova

- bojanje zidova unutarnjih prostora

- zamjena plinomjera

- sanacija oluka

- popravak semafora

- čišćenje ventilacijskih sustava

- usluge čišćenja objekta od strane vanjskih servisa

* Dom braće Ribar:

-ugradnja kontrolnog brojila el. energije

-zamjena vrata u svlačionicama

-zamjena košarkaških tabli, obruča i mrežica

-nabava lož ulja

-zamjena alarmne centrale

-popravak špaleta zidova

-sanacija puknuća reduktora (voda)

-čišćenje ventilacijskih sustava

-usluge čišćenja objekata od strane vanjskih servisa

-edukacija djelatnika – stručni ispiti za rukovatelje centralnog grijanja

* Boćalište:

-servis vatrogasnih aparata

-redovito mjerenje emisije plinova

-izrada troškovnika za sanaciju južnog krova zgrade

-asfaltiranje na boćalištu -sanacija rupa i ulegnuća

* Gradski stadion Aldo Drosina:

-ispitivanje objekta sukladno propisima iz područja zaštite na radu

-zamijenjen dio umjetnog travnjaka

-nabava sredstava za prehranu i održavanje nogometnog travnjaka

-zamjena mreža na golovima, mreže na glavnom travnjaku

-održavanje i servisiranje bušača za travu

-nabava žarulja za rasvjetu pomoćnog igrališta

-servis bojlera

-redovito održavanje sustava videonadzora

-redovito održavanje protupožarnog sustava

-održavanje i popravak traktora Kubota

-intervencija na vatrodojavnom sustavu

-servis Toro kosilice

-servis agregata

-sanacija ograde na vrhu zapadne tribine nogometnog igrališta

-sanacija štete na nogometnom terenu (baklje)

-popravak i fiksiranje stupova za mreže golova

-izrada troškovnika za zamjenu zaštitne ograde nogometnog igrališta

-zamjena armaturne mreže na ogradi iza gola

-zamjena vrata u svlačionicama

-gletanje i bojanje zidova i stropa svlačionica

-detekcija puknuća na vodovodnim cijevima

-krpanje šlica keramike kod puknuća

-sanacija odvodne cijevi ispred svlačionica

-sanacija cijevi u svlačionici

-servisiranje sustava za zalijevanje (zamjena instalacija i poljevača)

* Nogometno igralište Štinjan – Fortin:

-redovno održavanje i servisiranje glavnog nogometnog igrališta uz nabavu potrebnog materijala (trava, gnojivo, humus)

-održavanje pomoćnog nogometnog igrališta (zamjena zaštitnih mreža, čišćenje grmlja)

-redovno održavanje i servisiranje kosilice i traktora

-zamjena vrata u svlačionicama

-struganje, gletanje i bojanje zidova i stropova svlačionica

-sanacija odvodne cijevi ispred svlačionica

-detekcija i sanacija puknuća cijevi u svlačionici

-zamjena programatora za zalijevanje

-popravak sustava za navodnjavanje

-servisi traktora

-izrada geodetske situacije stvarnog stanja zone potrebne za projektiranje svlačionica oko nogometnog terena

* Nogometno igralište Veli Vrh:

-spajanje i održavanje rasvjete za pomoćno igralište

-redovno održavanje i servisiranje glavnog nogometnog igrališta uz nabavu potrebnog materijala (trava, gnojivo, humus)

-sanacija ograde na malonogometnom igralištu (demontaža postojećih stupova i mreže, iskop temelja i ugradnja čeličnih stupova, sanacija postojećeg portuna na ulazu, montaža mreže na novo ugrađene stupove)

-popravak reflektora na glavnom igralištu

-redovno održavanje i servisiranje kosilice i traktora

* Nogometno igralište Valkane

-servis umjetnog travnjaka

-zaštitarske usluge pri izgradnji nogometnog terena

* Gradski bazen Dino Makovac

-kemikalije za održavanje bakteriološke i fizikalno kemijske kvalitete vode

-kemikalije i pribor za čišćenje i održavanje bakteriološke čistoće svih čvrstih podloga oko vodenih površina, sanitarnih čvorova, svlačionica te ostalih prostorija na objektu

-materijal za održavanje zgrade bazena, popravke, ventili, razni alat

-godišnje održavanje kompletnog sustava ventilacije grijanja/hlađenja, videonadzora, protuprovale/vatrodojave, lifta, dimnjaka, kotlovnice

-potrošni materijal za bazensku tehniku (ventili, sonde za kontrolu ispravnosti vode, tablete za kontrolu kemijskih svojstava bazenske vode)

-obuka djelatnika za rad s kemikalijama

-kontrole bakteriološke čistoće bazenske vode i čvrstih podloga (Zavod za javno zdravstvo)

-uređenje staze uz potporni zid bazena prema Domu sportova

-održavanja video semafora

-nabava Omega Calypso Vaterpolo konzole

-radovi sanacije južne i sjeverne terase bazena

-radovi sanacije muških sanitarija i welnessa

* Nogometno igralište SRC Veruda

-redovno održavanje i sanacija travnjaka nogometnog terena

-ispitivanje objekta sukladno propisima iz područja zaštite na radu

-redovito održavanje objekta

-tehnička zaštita -ugradnja komunikatora s ugrađenim glasovnim modulom

-zamjena nogometnih golova i mreža

* Tenis tereni Bunarina

-održavanje terena i linija (ravnanje, okopavanje i nanošenje tenisita i soli)

-svakodnevno uređivanje objekta i okoliša

-popravak mreža za tenis

-ravnalica i tepih za ravnanje teniskog terena

-zamjena reflektora

* Otok Veruda

-obavljeni radovi u pripremi sezone (piljenje stabala, čišćenje raslinja, malčiranje, postavljanje solarnih panela)

-obavljeni radovi nakon zatvaranja sezone (skidanje solarnih panela, skladištenje elemenata sanitarnih čvorova, stolova iz kafića, povrat robe i ambalaže)

-održavanje okoliša na otoku (košnja trave, rezanje grana, podrezivanje)

-svakodnevno uređivanje i čišćenje okoliša

-održavanje i popravci (sanitarni čvorovi, ured, recepcija)

-održavanje plovila pasare

-održavanje piknik klupica

-održavanje i popravci (ventili, cijevi, brtve)

-periodični servisi opreme (točionik za pivo, kafe aparat, klima uređaji)

-redovito provođenje deratizacije i dezinsekcije

-redovita kontrola zdravstvene ispravnosti i uzimanje briseva

-servis vozila (traktor, kombi) i servis opreme (pile, trimeri)

-servis agregata

-materijal za krov agregatne stanice

-modul za naplatu napojnice za kase

-prijevozi brodom (djelatnici i otpad)

-zamjena glavnog ventila vode

-sanacija i popravak maone

-trošak glavnog projekta i troškovnika za biološke pročistače

-korištenje drvene kućice na Bunarini za skladištenje robnih zaliha

-izrada geodetske situacije otoka radi kategorizacije

-radovi stabilizacije cjevovoda

* Sportska i dječja igrališta Grada Pule:

-drvena građa za klupe i popravke

-mreže, mrežice za golove, koševe i odbojku, obruči za koševe

-materijali za dječja igrališta: lanci, sjedalice, tobogani, podloge

-uklanjanje i odvoz podloge na dječjem igralištu Mutilska

-popravci portuna, tabli za koševe, ljuljački

* Tržnica Centar

-redovito godišnje održavanje sustava (protuprovalni alarmni sustavi, videonadzor, vatrodojava)

-mjesečno održavanje pokretnih stepenica

-redovito održavanje i servisiranje ventilacijskih sistema (ugostiteljske nape)

-redovito provođenje deratizacije i dezinsekcije

-ispitivanje mikrobiološke čistoće objekta (voda, uzorak sa stolova) i mikrobiološka ispravnost leda

-godišnje baždarenje vaga (velika mesarska, 24 male vage u ribarnici, 3 balans vage)

-godišnje ispitivanje dizala

-organizacija zbrinjavanja animalnog otpada (mesnice, ribarnica) po potrebi

-mjesečno pražnjenje mastolovaca (mesnice, ribarnica, kuhinje ugostitelja)

-zamjena ventilkonvektora zgrada centralne tržnice

-popravak dizalice topline zgrada

-zamjena pregorenog upravljača

-popravak dizala u zgradi tržnice

-farbanje plafona mesnica i ribarnice u zgradi tržnice

-zamjena magnetne kočnice pokretnih stepenica zgrade tržnice

-zamjena snimača video nadzora i testiranje

-preseljenje telefonske interne centrale

-zamjena centralne jedinice automatskih vrata ribarnice

-čišćenje limarskih spojeva, brtvljenje na zgradi tržnice

-popravak zračne zavjese mesnica

-prekrivanje sljemena zgrade folijom i limom

-čišćenje klima, ventilacija zakupaca zgrade tržnice

-rezervni dijelovi za transportna kolica

-bojanje metalnih štandova sa svim predradnjama (ispuhivanje kompresorom i brušenje površina) – 32 kom

-uklanjanje korijena kestena (sa rezanjem asfalta, uklanjanjem i postavljanjem novih rubnjaka, iskop..)

* Tržnica Veruda

-vanjska usluga čišćenja

-prepravak štandova radi natkrivanja-skidanje krova svakog štanda

-ugošćavanje gostiju prilikom otvorenja natkrivene tržnice

* Sklonište za životinje i veterinarska praksa

-nabava hrane za životinje

-nabava medicinskog materijala

-nabava potrošnog materijala

-redovno zbrinjavanje animalnog otpada

-održavanje cijelog objekta

-svakodnevno čišćenje vanjskih i unutarnjih prostora (ured, praksa, prostor za izolaciju, boksevi)

-higijena životinja van medicinskog tretmana

-pružanje zdravstvene skrbi, izolacije i terapije potrebitim uhvaćenim životinjama

-kastracija i sterilizacija mačaka te vraćanje u prirodno stanište

-kastracija, sterilizacija i čipiranje pasa, njihovo zbrinjavanje kod udomitelja, izdavanje putovnica

-intervencije hvatanja divljih životinja (slobodnoživuće mačke, pernata i dlakava divljač)

-dobava i postavljanje panelne ograde i pokrova na boksevima za životinje

* Upravljanje zgradama

-izrada, tisak i najam jumbo plakata

-izrada 3 komada zaštitne cerade za zgrade prilikom obnove fasade

**Trošak energije** u iznosu od **363.856 EUR** odnosi se najvećim dijelom na električnu energiju (283.646 EUR), a ostali troškovi energije odnose se na troškove plina (54.351 EUR), lož ulja (4.645 EUR) i goriva (21.214 EUR).

Smatramo važnim napomenuti da u ukupnim troškovima energije u 2024. godini bazen sudjeluje sa čak 32,91% (119.748 EUR).

Troškovi **usluga održavanja** u iznosu **534.739 EUR** obuhvaćaju usluge čišćenja od strane vanjskih servisa (134.232 EUR), usluge zaštite na radu (11.705 EUR), usluge zaštitara na čuvanju imovine i osoba (121.562 EUR), usluge održavanja softvera i web stranica (4.800 EUR), sanacija vanjskih terasa bazena (32.665 EUR), sanacija odvodne cijevi ispred svlačionica Štinjan (4.310 EUR), zamjena pokvarene pumpe za cirkulaciju vode na bazenu (2.550 EUR), sanacija ograde Veli Vrh (4.994 EUR), sanacija ograde - vrh zapadne tribine Drosina (12.750 EUR), popravak modula ventilatora klime na bazenu (3.673 EUR), bojanje metalnih štandova Tržnice Centar (12.800 EUR), prepravak štandova - skidanje krova tržnica Veruda (14.965 EUR), ličenje plafona ribarnice zgrada Tržnice Centar (2.200 EUR), ličenje plafona mesnica zgrada Tržnice Centar (1.850 EUR), popravak zračne zavjese mesnice Tržnice Centar (10.590 EUR), servis travnjaka SRC Veruda (4.610 EUR), sanacija i popravak maone (4.000 EUR), sanacija sanitarija i wellnessa na bazenu (13.162 EUR), sanacija i zamjena cjevovoda oborinske odvodnje na bazenu (4.004 EUR), godišnji servis Menerga klima komore na bazenu (5.640 EUR), sanacija galerije Dom Sportova (6.500 EUR), prekrivanje sljemena zgrade folijom i limom Tržnica Centar (11.120 EUR), struganje, gletanje i bojanje zidova i stropova Štinjan (1.737 EUR), popravak dizala u zgradi Tržnice Centar (3.587 EUR), zamjena magnetne kočnice - stube Tržnica Centar (2.288 EUR), zamjena pisoara u wc-u Dom sportova (3.070 EUR) i slično.

U okviru **intelektualnih usluga** u iznosu od **47.992 EUR** realizirane su usluge revizije financijskih izvještaja (3.800 EUR), usluge javnih bilježnika i odvjetnika (10.943 EUR), troškovi autorskih honorara (1.495 EUR), usluge vještačenja, poreznih savjetnika, energetsko certificiranje Doma sportova Mate Parlov (4.689 EUR), izrada geodetske situacije otoka Veruda (14.700 EUR), administrativne usluge i druge intelektualne usluge.

Troškovi **komunalnih usluga** u ukupnom iznosu od **218.008 EUR** obuhvaćaju odvoz smeća (104.663 EUR), opskrbu vodom s odvodnjom i pročišćavanjem otpadnih voda (103.474 EUR), veterinarske, sanitarne i usluge zbrinjavanja otpada (7.348 EUR) i ostale stavke u vidu deratizacije i dezinfekcije, komunalna naknada, te ostale komunalne i ekološke usluge u iznosu (2.523 EUR).

Troškovi **ostalih usluga (73.720 EUR)** najvećim dijelom obuhvaćaju usluge studentskog i učeničkog servisa (rad studenata na bazenu i otoku Veruda) u iznosu 37.472 EUR. Ostalo se većinom odnosi na usluge: godišnji sustav kontrolinga COIN (6.360 EUR), godišnji sustav održavanja eRačuna (1.316 EUR), montaže i demontaže reflektora na tenisu Bunarina (2.442 EUR), uklanjanje korijena kestena, iskop, asfalt i rubnici na Tržnici Centar (1.170 EUR), stabilizacija cjevovoda Fratarski (6.340 EUR), uređenje staze prema bazenu (4.628 EUR), proviziju na posredovanje strane turističke agencije za dovođenje gostiju na Fratarski otok (3.344 EUR), asfaltiranje rupa na Boćalištu (952 EUR), troškovi iz odjela održavanja zgrada, radovi drugih izvođača na dječjim i sportskim igralištima, naplata zadužnica po raznim ovrhama FINE i slično.

Na **troškove osoblja** (**1.998.118 EUR**) odnosi se preko 37% ukupno ostvarenih rashoda Društva. U dodatnim podacima prikazana je struktura zaposlenih i podaci o plaćama.

**Trošak amortizacije** obračunat je u iznosu od **1.030.424 EUR**. Stope amortizacije i vijek trajanja imovine prikazan je u dijelu Imovina.

**Troškovi** osiguranja dugotrajne materijalne i nematerijalne imovine, premije osiguranja osoba i prometnih sredstava, te premije osiguranja od odgovornosti iznose **70.803 EUR.**

**Troškovi platnog prometa** iznose **13.446 EUR**, a sastoje se od troškova naknada plaćenih banci za usluge platnog prometa (9.497 EUR) i troška provizije za plaćanje karticama (3.949 EUR).

**Ostali troškovi poslovanja** iznose **41.090 EUR**, a obuhvaćaju boravišnu pristojbu (12.878 EUR), članarinu HGK, TZ i udruzi upravitelja, te doprinos za općekorisnu funkciju šuma (ukupno 7.716 EUR), troškove loko vožnje (759 EUR), trošak HRT preplate (722 EUR), troškove službenih putovanja (901 EUR), naknade članovima Nadzornog odbora s pripadajućim porezima i doprinosima (5.398 EUR), troškove zdravstvenog nadzora i kontrole proizvoda (4.925 EUR), troškove obrazovanja radnika (4.044 EUR), troškove ZAMP-a, upravne i sudske pristojbe, biljege, stručnu literaturu i stručna/javna glasila, troškove obveznih liječničkih pregleda, naknade za korištenje pomorskog dobra i sigurnost plovidbe i dr.

**Financijski rashodi**

Financijski rashodi iznose **387.838** **EUR**, a najvećim se dijelom odnose na troškove redovnih kamata po dugoročnim kreditima Zagrebačke banke d.d. i Hrvatske poštanske banke d.d. (387.722 EUR). Ostalih 116 EUR se odnosi na troškove zateznih kamata.

**Ostali rashodi i vrijednosna usklađenja** ostvareni su u iznosu od **156.946 EUR** i to najvećom dijelom na ime zamjene dijela hibridnog travnjaka na Gradskom stadionu Drosina, a manjim dijelom na rashodovanje unutarnjeg brodskog motora na Fratarskom otoku i otpis zaliha trgovačke i ugostiteljske robe na Fratarskom otoku.

|  |
| --- |
| **Rezultat poslovanja** |

U promatranoj godini Društvo je ostvarilo knjigovodstvenu dobit u iznosu od **10.192,58 EUR**.

|  |  |  |  |  |
| --- | --- | --- | --- | --- |
| **Godina** | **Društvo** | **Rashodi** | **Prihodi** | **Knjigovodstveni rezultat** |
| 2023.g. | Pula sport d.o.o. 01.-05./2023. i sva četiri Društva 06.-12./2023. | 4.416.924,74 | 4.539.661,94 | 122.737,20 |
| 2024.g. | Pula usluge i upravljanje d.o.o. | 5.338.282,07 | 5.348.474,65 | 10.192,58 |

Radi neusporedivosti podataka iz izvještaja za 2023. g. s ovogodišnjim podacima, napominjemo da su sva četiri Društva u cijeloj 2023. g, bez obzira na datum pripajanja 01.06.2023., zajedno ostvarila knjigovodstveni gubitak u iznosu 10.856,40 EUR. Analitiku dostavljamo u nastavku:

|  |  |  |  |  |
| --- | --- | --- | --- | --- |
| **Razdoblje** | **Društvo** | **Rashodi** | **Prihodi** | **Knjigovodstveni rezultat** |
| 01.01.-31.05.2023. | Castrum 97 Pula d.o.o. | 243.809,76 | 214.246,10 | -29.563,66 |
| Tržnica Pula d.o.o. | 319.048,13 | 330.602,37 | 11.554,24 |
| Fratarski d.o.o. | 308.930,80 | 193.346,62 | -115.584,18 |
| Pula sport d.o.o. | 1.127.190,46 | 1.211.719,09 | 84.528,63 |
| 01.06.-31.12.2023. | Novo Društvo: Pula usluge i upravljanje d.o.o. | 3.289.734,28 | 3.327.942,85 | 38.208,57 |
|  | **Ukupno 2023.g.** | **5.288.713,43** | **5.277.857,03** | **-10.856,40** |
|  |  |  |  |  |
| **2024.g.** | Pula usluge i upravljanje d.o.o. | **5.338.282,07** | **5.348.474,65** | **10.192,58** |

**Izvještaj 4.**

**DODATNI PODACI**

|  |
| --- |
| **Broj i struktura zaposlenih** |

Na dan 31.12.2024. g. u društvu je bilo zaposleno ukupno 86 izvršitelja, od čega:

* 78 radnika na neodređeno i 8 radnika na određeno vrijeme
* 81 radnika na puno radno vrijeme i 5 radnika ne nepuno radno vrijeme

Najveći broj radnika dostignut je tijekom mjeseca srpnja 2024. g. (97 radnika putem ugovoru o radu), a radi sezonalne djelatnosti ugostiteljstva i turizma na Otoku Veruda.

Jedan od zahtjevnijih poslova pri pripajanju Društva bilo je usklađivanje radnih prava obzirom na različite obračune primanja zaposlenika, koje je dovršeno 01.06.2024. kada su prestali važiti Kolektivni ugovori iz pripojenih društava.

Dana, 13. listopada 2023. donesen je Pravilnik o unutarnjoj organizaciji i sistematizaciji radnih mjesta u društvu (AKT-2023-241), a 30.04.2024. njegove Izmjene, u kojima je definirano šest različitih organizacijskih jedinica i 27 različitih radnih mjesta (svaki s brojem izvršitelja i koeficijentom složenosti poslova) računajući bez Uprave.

Trend usklađenja/povećanja primanja zaposlenika

|  |  |
| --- | --- |
|   |  Prosječni mjesečni izdatak po zaposlenom s neoporezivim isplatama bez troška otpremnina (u EUR) |
|   | **01.01.-31.05.2023.** | **01.06.-31.12.2023.** | **2024.g.** |
| PULA SPORT d.o.o. | 1.566,14 |   |   |
| TRŽNICA PULA d.o.o. | 1.719,24 |   |   |
| FRATARSKI d.o.o. | 1.771,73 |   |   |
| CASTRUM PULA d.o.o. | 1.488,57 |   |   |
| PULA USLUGE I UPRAVLJANJE d.o.o. |   | 1.845,62 | 2.004,89 |

|  |  |  |
| --- | --- | --- |
| Kretanje broja zaposlenih kroz godine (prema satima rada): |  |  |
|  |  |  |  |  |  |
|  | **Godina** |
| **Društvo** | **2021.** | **2022.** | **01.-05./2023.** | **06.-12./2023.** | **2024.** |
| Pula sport d.o.o. | 47 | 45 | 43 | 88 | 82 |
| Tržnica Pula d.o.o. | 16 | 14 | 12 |
| Fratarski d.o.o. | 10 | 9 | 8 |
| Castrum 97 Pula d.o.o. | 29 | 22 | 22 |
| **Ukupno** | **102** | **90** | **85** | **88** | **82** |

*Tablica 7. Radnici sukladno sistematizaciji*

|  |  |  |  |
| --- | --- | --- | --- |
| Opis radnog mjesta | Uvjet | Predviđeni broj djelatnika po sistematizaciji ili Izjavi o osnivanju | Koeficijent po sistematizaciji ili Izjavi o osnivanju |
|
| Uprava | VŠS /VSS | 2 | 4,2 |
| Rukovoditelj organizacijske jedinice za upravljanje nekretninama | VŠS / VSS | 1 | 3,20 |
| Voditelj sportske građevine  | VŠS / VSS | 3 | 2,3-2,8 |
| Voditelj upravljanja zgradama | VŠS/VSS | 1 | 2,3-2,8 |
| Zamjenik voditelja upravljanja zgradama | VŠS/VSS | 1 | 1,9 |
| Tehničar upravljanja zgradama | SSS | 4 | 1,4 |
| Voditelj tržnice | SSS | 1 | 2,3 |
| Voditelj kampa | SSS | 1 | 2,3-2,8 |
| Rukovoditelj organizacijske jedinice za održavanje nekretninama | VŠS/VSS | 1 | 3,2 |
| Majstor na održavanju | SSS | 28 | 1,3-1,6 |
| Čistač | OŠ | 24 | 1,15 |
| Spasilac | SSS | 3 | 1,4 |
| Portir - domar | SSS | 3 | 1,15 |
| Voditelj zajedničkih poslova | VŠS/VSS | 1 | 2,3-2,8 |
| Voditelj programa i manifestacija | VŠS/VSS | 1 | 2,3 |
| Administrativni tajnik | SSS | 2 | 1,4 |
| Voditelj odjela računovodstva i financija | VŠS/VSS | 1 | 3,20 |
| Zamjenik voditelja odjela računovodstva i financija | VŠS/VSS | 1 | 2,8 |
| Viši referent u računovodstvu i financijama | VŠS/VSS | 5 | 1,55-2,35 |
| Referent u računovodstvu i financijama | SSS | 2 | 1,4-1,5 |
| Blagajnik | SSS | 5 | 1,3 |
| Veterinar | VŠS/VSS | 1 | 2,3 |
| Veterinarski tehničar | SSS | 1 | 1,2 |
| Djelatnik u skloništu za životinje | SSS | 1 | 1,2 |
| Kuhar | SSS | Po potrebi sezonskog posla |  |
| Pomoćni kuhar – rad na roštilju | SSS | Po potrebi sezonskog posla |  |
| Konobar – šanker | SSS | Po potrebi sezonskog posla |  |
| Recepcionar | SSS | Po potrebi sezonskog posla |  |

Osnovica u društvu na 01.01.2024. iznosila je 735,00 EUR. Tijekom godine povećana je u dva navrata, te je na 31.12.2024. iznosila 797,98 EUR.

Prema Aneksu br. 1. Kolektivnog ugovora o pravima i obvezama poslodavca i radnika u društvu Pula usluge i upravljanje d.o.o od 31.12.2024. utvrđeno je povećanje osnovice na 880,00 EUR, te kumuliranje dodataka na plaću, s primjenom od 1.01.2025. godine.

|  |
| --- |
| **Struktura radnih sati** |

*Tablica 8. Struktura radnih sati\**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Efektivni sati rada | Prekovremeni sati |  Državni praznik | Plaćeni dopust | Sati plaćenog, neiskorištenog godišnjeg odmora | Sati godišnjeg odmora | Sati plać. nakn. za otkazni rok | Sati bolovanja na teret Društva | Sati bolovanja na teret HZZO-a | **Ukupno** |
| 140.031 | 1.046 | 5.692 | 200 | 1.134 | 19.903 | 2.184 | 2.635 | 12.520\* | 185.345 |
| 75,55% | 0,56 % | 3,07% |  0,11 % | 0,61% | 10,74% | 1,18% | 1,42% | 6,76% | 100,00% |

\*U sate bolovanja na teret HZZO-a (12.520 sati) ubrojani su i sati porodiljnog i roditeljskog dopusta.

|  |
| --- |
| **Investicije i izvori financiranja** |

U promatranoj godini Društvo je ukupno investiralo u nabavu dugotrajne imovine **1.924.351,74 EUR**.

Investicije su specificirane u dijelu razrade Imovine.

|  |
| --- |
| **Podaci vezani za djelatnost i fizički podaci o poslovanju** |

Društvo radi veće preglednosti i praktičnosti prati prihode i rashode po djelatnostima (poslovnim jedinicama), a sve zajedničke prihode i rashode koji nastaju tijekom godine s danom 31. prosinca, raspodjeljuje na poslovne jedinice s obzirom na analizu opterećenosti poslovanja svake pojedine poslovne jedinice.

Struktura **prihoda** ostvarenih tijekom 2024. godine po djelatnostima je slijedeća:

* prihodi od sportskih djelatnosti iznose **3.326.022,71 EUR**, od čega:
	+ prihodi od korištenja dvorana, sala, staza, nogometnih igrališta, stadiona, zemljišta – 1.930.478,08 EUR (od čega je 1.264.206,34 EUR prihod koji osigurava Grad Pula za korištenje sportskih građevina od strane sportskih udruga),
	+ prihodi od prefakt. režija (el. energija, voda, plin, gorivo za agregat) – 45.357,94 EUR,
	+ prihodi od potpora Grada Pule, Ministarstva sporta i turizma, Fonda za energetsku učinkovitost, Hrvatskog nogometnog saveza i dr. za nabavu dugotrajne imovine (sukladno amortizaciji imovine) – 1.239.612,18 EUR,
	+ prihodi od osiguranja za naplatu štete na imovini – 22.948,03 EUR,
	+ prihodi od zateznih kamata – 13.099,07 EUR,
	+ ostali prihodi (prihodi od ukidanja rezerviranja za neiskorištene godišnje odmore, dio zajedničkih prihoda Društva) – 74.527,41 EUR.
* prihodi od ugostiteljstva i turizma iznose **494.921,44 EUR**, od čega:
	+ prihodi od konzumacije hrane i pića – 195.936,40 EUR,
	+ prihodi od rezervacije kamp mjesta i smještaja u kampu – 245.859,95 EUR,
	+ prihodi od prodaje trgovačke robe – 11.237,92 EUR,
	+ ostali prihodi od ugostiteljstva i turizma (prihodi od usluga prijevoza i sl. na otoku Veruda, od ukidanja rezerviranja za otpremnine radnika ugostiteljskog objekta Bunarina i rezerviranja za neiskorištene godišnje odmore, dio zajedničkih prihoda Društva i dr.) – 41.887,17 EUR.
* prihodi od tržnica iznose **919.348,07 EUR**, od čega:
	+ prihodi od zakupa i korištenja prostora – 594.427,91 EUR,
	+ prihodi od prefakt. režija (el.energija, voda, odvoz smeća, zaštitarske usluge) – 169.520,78 EUR,
	+ prihodi od rezervacija stolova na zelenim tržnicama – 107.415,04 EUR,
	+ ostali prihodi tržnica (prihodi od naplate štete na imovini, od zateznih kamata, ukidanja rezerviranja za neiskorištene godišnje odmore, dio zajedničkih prihoda Društva i dr.) – 47.984,34 EUR.
* prihodi od upravljanja i održavanja zgrada iznose **334.497,08 EUR**, od čega:
	+ prihodi od upravljanja zgradama – 252.874,94 EUR,
	+ prihodi Društvenog centra Rojc – 43.857,92 EUR,
	+ prihodi od održavanja zgrada po ugovorima o održavanju – 20.351,33 EUR,
	+ prihodi od promidžbenih usluga – 5.953,62 EUR,
	+ prodaja automobila Citroen Nemo – 1.364,00 EUR,
	+ ostali prihodi od upravljanja i održavanja zgrada (prihodi od zateznih kamata, ukidanja rezerviranja za neiskorištene godišnje odmore, dio zajedničkih prihoda Društva i dr.) – 10.095,27 EUR.
* prihodi od ostalih djelatnosti iznose **273.685,34 EUR**, od čega:
	+ prihodi od usluga zbrinjavanja napuštenih životinja – 89.053,23 EUR,
	+ prihodi od održavanja sportskih i dječjih igrališta – 128.860,52 EUR,
	+ prihodi od održavanja gradskih plaža i toaleta – 46.736,46 EUR,
	+ ostali prihodi (prihodi od ukidanja rezerviranja za neiskorištene godišnje odmore, dio zajedničkih prihoda Društva i dr.) - 9.035,13 EUR.

Najznačajniji rashodi po objektima pokazani su u dijelu ulaganja u dugotrajnu imovinu i tekućeg održavanja ovog izvještaja.

|  |
| --- |
| ***Fizički podaci o poslovanju***  |

1. **DJELATNOST SPORTSKIH GRAĐEVINA**

U sportskim građevinama Pula usluge i upravljanje d.o.o. gotovo cjelokupno raspoloživi fond sati realiziraju domicilni klubovi sufinancirani Proračunom Grada Pule. Ti se programi provode putem ugovora sklopljenog između Pula usluge i upravljanje d.o.o. i Sportske zajednice Grada Pule za određene pravne subjekte – klubove i za utvrđen fond sati, a sredstva za realizaciju su osigurana u gradskom Proračunu.

Ugovorom su utvrđeni slijedeći sadržaji:

a) sportska obuka djece i mladeži koji su članovi klubova,

b) odigravanje ligaških i kup utakmica iz kalendara natjecanja (domaćinstva),

c) tradicionalni programi.

Termini za utakmice ustupaju se sukladno pravilnicima nacionalnih saveza i na osnovu slobodnih termina na objektu.

Prioriteti za programe financirane putem Proračuna Grada Pule u dane vikenda (subota i nedjelja) određeni su prema slijedećem redu:

1. Međunarodna liga;

2. Utakmice iz kalendara natjecanja nacionalnih strukovnih saveza;

3. KUP utakmice;

4. Utakmice školskih natjecanja.

Programi koji se plaćaju izravno putem Cjenika za korištenje prostora obuhvaćaju sve ostale aktivnosti koje nisu utvrđene Ugovorom, tj. potrebama Sportske zajednice:

1. Međunarodni turniri,

2. Pripreme sportaša,

3. Treninzi kubova iz drugih gradova i općina,

4. Dječji sportski kampovi,

5. Tečajeve i sl.,

6. Manifestacije.

Pri planiranju programa u sportskim građevinama, sve udruge i ostale pravne i fizičke osobe su u ravnopravnom statusu.

Obzirom na učestalost upita za donacijama i sponzorstvima, uprava je uz superviziju i suglasnost Nadzornog odbora utvrdila Pravilnik o donacijama i sponzorstvima koji je stupio na snagu 19.12.2024., a objavljen je na Internet stranicama Društva.

Dvorane

Nastava tjelesne i zdravstvene kulture srednjih škola koje se održava u SC Mirna i Domu braća Ribar financira se putem decentraliziranih sredstava iz nadležnog ministarstva.

Dio sati realiziran je za razne oblike rekreacijskih sadržaja, te manifestacije iz raznih sportova. Također, znatan broj sati korištenja dvorane D-4 i kuglane u Domu sportova „Mate Parlov“, te Doma „Braća Ribar“ (u vrijeme vikenda) odnosi se na programe za unapređenje zdravlja građana (rekreacija, korektivna gimnastika i sl.). Uz rekreaciju građana, najveći fond sati realizira se za obrazovne sadržaje, uglavnom na nastavu tjelesne i zdravstvene kulture.

Ostali programi podrazumijevaju sadržaje koji se ne realiziraju sustavno kroz cijelu godinu, već po narudžbi organizatora, kao što su razni seminari, kampovi, pripreme klubova iz Hrvatske i inozemstva i ostale manifestacije za koje je pogodan dvoranski prostor.

U sportskim građevinama su pripreme obavljali klubovi i selekcije iz Hrvatske i inozemstva iz raznih sportova.

Od takvih programa mogu se izdvojiti slijedeći:

* Svjetsko prvenstvo u plesovima Pula dance Dom sportova Mate Parlov
* Međunarodni odbojkaški turnir Global challenge Dom sportova Mate Parlov
* Malonogometni turnir Moja ulica moja ekipa
* Plesne radionice u Domu braće Ribar
* Plesne manifestacije u SC Mirna
* Pattinaggio Božićni cup košarka u SC Mirna
* Pripreme SLO POO
* Fantastic gamer show
* Glazbeni koncert Sanidah
* Humanitarni koncert ''za Valenta od srca''

Nogometna igrališta

Nogometna igrališta koristila su se isključivo za sportske programe.

Na Gradskom stadionu „Aldo Drosina“ provode se programi nogometne obuke mlađih uzrasta i treninga i utakmica seniora NK „Istra 1961“ š.d.d. Korištenje je regulirano ugovorom sa navedenim klubom sklopljenim 2011. godine (Ugovor o pravu korištenja sportske građevine na 25 godina).

Na nogometnim igralištima održana su slijedeća događanja:

• Dupla kruna nogometni kamp za djecu na Velom Vrhu

• Finale kupa Nogometnog saveza Istarske županije,

• Selektivne utakmice mlađih uzrasta Istarske županije i središta Rijeka

• Domaće utakmice NK Istre 1961

Nogometna igrališta na Velom Vrhu i Štinjanu korištena su od strane Nogometnih klubova Štinjan i Veli Vrh za potrebe vlastitih programa, treninga i redovitog rasporeda utakmica svih uzrasta. Isto se realizira putem višegodišnjih ugovora sklopljenih sa klubovima.

Nogometno igralište VALKANE

U svibnju 2024.godine završeni su radovi izgradnje, a u srpnju stavljeno u uporabu nogometno igralište Valkane na kojem se provode programi nogometne obuke mlađih uzrasta, treninzi i utakmice omladinskog pogona NK Uljanik. Osim omladinskog pogona Uljanika, teren koriste i drugi nogometni klubovi (Štinjan, Istra-Pula i Veli Vrh) u slučajevima kada su njihovi tereni neadekvatni za igru zbog velikih oborina.

Na nogometnom igralištu Valkane održana su sljedeća događanja:

• Utakmice i treninzi svih uzrasta omladinske škole NK Uljanik

• Galactico nogometni kamp za djecu

• Utakmice juniora NK Istre 1961

• Pripreme inozemnih nogometnih momčadi.

SRC Veruda

Na SRC Veruda provode se programi nogometne obuke mlađih uzrasta i treninga(do 01.07.2024., a nakon toga kategorije mlađih uzrasta prebačene su na SRC Valkane) i utakmica NK Uljanik kao i treninzi i takmičenja Atletskih klubova i triatlonaca.

Atletsko borilište koriste AK Istra, Triatlon klub Pula i AK Medulin. Održana su i dva natjecanja na nivou Istarske županije i na nivou Hrvatske za djecu s posebnim potrebama, te atletsko natjecanje za djecu s invaliditetom pod organizacijom Hrvatskog atletskog saveza.

Održana događanja:

* Međunarodno atletsko natjecanje invalida HASOSI
* Atletsko natjecanje Erste plava liga na SRC Veruda
* Atletsko školsko prvenstvo Republike Hrvatske (osnovnih i srednjih škola)
* Olimpijada vrtića Grada Pule
* pripreme atletskih klubova i reprezentacija ( olimpijci i paraolimpijci)
* redoviti treninzi i natjecanja nogometnog, atletskog i triatlon kluba
* rekreacija građanstva

Tenis tereni Bunarina

Tereni se sastoje od 4 zemljana igrališta. Osim najvećeg broja korisnika koji su članovi Tenis kluba Pula, ova igrališta koriste i građani za rekreativne svrhe, te razni korisnici inozemnih kampova (u vidu sportskog turizma).

Najznačajniji događaji na ovom sportskom centru u 2024.godini bili su:

* Tenis kamp „ Grand Tours“ 07.04. – 05.05.2024.
* Turnir „TK PULA“ 25.08.2024.
* Turnir „TK PULA“ 10.09.2024.
* Turnir „Veterani PULA“ 15.07.2024.
* Veterani „tenis liga“
* Treninzi i pripreme škole tenisa “TK PULA˝ kroz cijelu 2024. godinu.

Bazen

Osim korištenja financiranog iz proračuna Grada Pule za domicilne sportske klubove, ostale usluge korištenja podrazumijevaju aktivnosti i sadržaje koji se plaćaju izravno putem Cjenika za korištenje prostora, a što uz plivački program uključuje i korištenje saune, odnosno wellness zone.

U navedenom kontekstu na Gradskim bazenima Dino Makovac Pula – Pola u 2024. godini provodili su se programi i natjecanja:

• Uz važeću ulaznicu za bazen provodili su se besplatni zdravstveni programi Aqua Zumba, Aqua Gym, Zdravstveno plivanje

• Sportsko Društvo Riba – pripreme sportaša

• Županijsko prvenstvo u plivanju

• Pripreme klubova iz Slovenije Olimpija Ljubljana, PK Kamnik, PK Radovljica, ŠD Riba, ŠD Aqua

• Memorijalno natjecanje Noa Zelić

• Memorijalni vaterpolo turnir Robert Dorić

• Regionalno prvenstvo u plivanju

• Pripreme reprezentacije HPPO

• Pripreme PK Ilirija

Nakon evidentiranja dijela zajedničkih prihoda i rashoda koji pripadaju ovom kompleksu, Gradski bazeni su u 2024. godini ostvarili ukupno 1,315 mil EUR rashoda i 1,326 mil EUR prihoda, što čini udio od preko 24% u ukupnim rashodima i prihodima Društva.

Pregled prodaje ulaznica na recepciji bazena u cijeloj 2024.godini:

|  | **KOLIČINA** | **IZNOS BEZ PDV-a** | **IZNOS S PDV-om** |
| --- | --- | --- | --- |
| Ulaznica bazen | 4419 | 24.746,40 | 30.933,00 |
| Mjesečna ulaznica | 525 | 20.160,00 | 25.200,00 |
| Godišnja ulaznica | 57 | 10.579,20 | 13.224,00 |
| Sauna 2 sata | 1151 | 18.416,00 | 23.020,00 |
| Ulaznica uz popust | 5165 | 16.528,00 | 20.660,00 |
| Mjesečna ulaznica uz popust | 413 | 10.903,20 | 13.629,00 |
| Godišnja ulaznica uz popust | 78 | 9.984,00 | 12.480,00 |
| Jednokratna ulaznica sa kapicom | 106 | 1.441,60 | 1.802,00 |
| Jednokratna ulaznica sa kapicom-popust | 72 | 806,40 | 1.008,00 |
| Jednokratna ulaznica sauna i bazen | 227 | 4.176,80 | 5.221,00 |
| Dnevna ulaznica | 3 | 24,00 | 30,00 |
| Usluga izrade kartice | 357 | 1.142,40 | 1.428,00 |
| Trening I natjecanje klubova bez gledatelja 16:00-23:00 I vikendom(34x25) | 19 | 380,00 | 475,00 |
| Trening I prijateljske utakmice klubova bez gledatelja 6:00-16:00(25x10) | 4 | 38,40 | 48,00 |
| Sauna ulaz uz godišnju kartu | 162 | 1.749,60 | 2.187,00 |
| Mjesečna ulaznica sauna(5 ulaza) | 9 | 648,00 | 810,00 |
| Trening I prijateljske utakmiceklubova bez gledatelja 6:00-16:00(34x25) | 20 | 272,01 | 340,01 |
| **UKUPNO** |  | **121.996,01** | **152.495,01** |

1. **KOMUNALNA DJELATNOST ODRŽAVANJA SPORTSKIH I DJEČJIH IGRALIŠTA U VLASNIŠTVU GRADA**

U sklopu programa održavanja 42 vanjskih sportskih igrališta koje su predana na održavanje Pula usluge i upravljanje d.o.o., u izvještajnom razdoblju izvršeni su radovi kao: zamjena mreža za golove na igralištima, demontaža i zamjena golova i koševa, učvršćivanje golova i sprava, popravci i zamjena žičanih ograda, izrada i montaža elektro ormarića, portuna, dohrana pijeskom igrališta za odbojku na pijesku, redoviti pregled i podmazivanja sprava za vježbanje, košnja, itd.

Osim o sportskim javnim igralištima, Društvo se brine i o 67 javnih dječjih igrališta, te o dodatnim dječjim igralištima u sklopu vrtića, a na području i u vlasništvu Grada Pule, te na temelju sklopljenog Ugovora o komunalnim uslugama s Gradom Pula.

Redovne aktivnosti provedene i u 2024. godini na ovim igralištima jesu: redovni obilasci, pregled i evidencija potrebnih radova, popravak igrala (zamjena oštećenih dijelova, farbanje, učvršćivanje i sl.), briga o ogradama oko igrališta (izrada, zamjena oštećenih dijelova, farbanje, blanjanje, montaža i sl.), čišćenje, podmazivanje, dotezanje, učvršćivanje sprava.

Od ožujka 2024. godine preuzeto je od Pula Herculana d.o.o. održavanje klupa u vlasništvu Grada Pule, a odnosi se na održavanje (bojanje, obrada i zamjena drvenarije) i montažu klupa.

1. **UPRAVLJANJE I ODRŽAVANJE ZGRADA**

Jedinica zgradarstva je na dan 31.12.2024. godine upravljala sa 665 zgrada, 5.298 prostora ukupne površine 372 tisuća m2.

Upravlja se višestambenim i poslovnim zgradama najvećim dijelom na području Grada Pule te u gradovima Rovinj, Poreč, Vodnjan, Labin i Općinama Fažana, Ližnjan, Marčana, Medulin, Svetvinčenat i Žminj.

Nastavno djelatnosti ostvaruju se FIKSNI (naknada upravitelju) i VARIJABILNI PRIHODI (poslovi na zgradama i objektima i ostali prihodi).

Osnovni prihod svakog Upravitelja je naknada upravitelju.

Kroz primarno redovno upravljanje višestambenim objektima uz stručnu tehničku i pravnu pomoć, osim redovnih sanacija krovišta, fasada i ostalih radova na objektima, Društvo se operativno profiliralo u izvanrednim poslovima upravljanja poput obnove pročelja višestambenih zgrada, obzirom je obnova pročelja prvenstveno u starogradskoj jezgri jedan od glavnih prioriteta gradskog upravitelja. Građani kroz konstantnu komunikaciju upravitelja, prepoznaju važnost gradskog projekta „Dolcevita“ te se kontinuirano zaprimaju nove prijave za obnovu, što je dodatna motivacija za nastavak provedbe i realizacije projekta unutar i izvan obuhvata zaštićeno kulturno-povijesne cjeline. Kao navedeno jedinica upravlja portfeljom vrlo starih, odnosno zahtjevnih zgrada, čija je obnova vrlo složena i zahtjevna te nadgledana od strane konzervatorskog ili nadležnog gradskog odjela.

U 2024. godini kroz projekt Dolcevita obnovljena su pročelja zgrada na adresi Rovinjska 9, Istarska 32, Dubrovačke bratovštine 2, Raška 7, Epulonova 14, Hermana Dalmatina 3.

Zbog specifičnosti građevine zahtjeva se dulji period obnove ali konačan rezultat i zadovoljstvo suvlasnika pokazatelj je truda i pažnje upravitelja.

Također, proces evaluacije Energetske obnove zgrada uspješno je proveden u 2024. godini za 7 zgrada, od kojih su se suvlasnici dviju zgrada odlučili za proces obnove (Koparska 54, 56 i Stankovićeva 34). Za iste se kompletna realizacija obnove očekuje u svibnju 2026. godine.

Uživajući višegodišnje povjerenje zajednice, tradicijom i kvalitetom cilj je povećanje zadovoljstva korisnika usluga i biti prepoznatljiv po primjeni najbolje prakse s područja upravljanja i održavanja višestambenih i javnih zgrada.

1. **TRŽNICE**

**Tržnice na malo u društvu dijele se na četiri poslovne jedinice:**

1. Komunalna djelatnost tržnice Centar – odnosi se na zelenu tržnicu, odnosno prodaju na kamenim stolovima voća i povrća,

2. Ostale djelatnosti tržnice Centar – odnosi se na djelatnosti u zgradi tržnice i to ugostiteljstva, trgovine te prodaju na štandovima i kioscima na otvorenom dijelu tržnice,

3. Komunalna djelatnost tržnice Veruda – odnosi se na zelenu tržnicu, odnosno prodaju na štandovima voća i povrća,

4. Ostale djelatnosti tržnice Veruda – odnosi se na djelatnosti u kioscima na tržnici i to ugostiteljstva, trgovine, te prodaju na štandovima i kioscima na otvorenom dijelu tržnice.

KAPACITETI TRŽNICE

|  |  |  |  |
| --- | --- | --- | --- |
| **R.br.** | **Vrsta kapaciteta** | **Ukupni kapacitet** | **Iskorištenost** |
| **Broj** | **Površina u m2** | **Broj** | **Površina u m2**  |
| 1 | Vanjski lokali  | 17 | 291,73 | 17 | 291,73 |
| 2 | Mesnice | 16 | 259,42 | 16 | 259,42 |
| 3 | Trgovine na katu | 7 | 131,39 | 3 | 45,70 |
| 4 | Ugostiteljstvo kat + prizemlje | 9 | 230,33 | 9 | 230,33 |
| 5 | Unutarnje terase na katu zgrade | 8 | 90,05 | 7 | 71,40 |
| 6 | Terase zgrada - vanjske | 11 | 215,38 | 11 | 215,38 |
| 7 | Terase zgrada - unutrašnje | 8 | 101,30 | 8 | 101,30 |
| 8 | Terase plato tržnice centar | 5 | 248,55 | 4 | 202,55 |
| 9 | Skladišni prostori u zgradi | 3 | 14,00 | 3 | 14,00 |
| 10 | Uredski prostori u zgradi | 2 | 176,40 | 2 | 176,40 |
| 11 | Ribarnica zatvoreni prostori | 7 | 117,51 | 7 | 117,51 |
| 12 | Stolovi u ribarnici - rezervacije | 32 | 47,20 | 23 | 35,30 |
| 13 | Stolovi u ribarnici - dnevna naplata | 32 | 47,20 |  |  |
| 14 | Hlađeni spremnici za ribu | 20 |  / | 14 |  / |
| 15 | Prostor za reklamni totem | 1 | / | 1 | / |
| 16 | Prostor za bankomat | 1 | / | 1 | / |
| 17 | Reklamni prozori | 4 | / | 4 | / |
|   | **UKUPNO:** |  | **1.970,46** |  | **1.761,02** |
| 1 | Stolovi - rezervacije | 123 | 246,00 | 83 | 166,00 |
| 2 | Stolovi - dnevna naplata | 123 | 246,00 |  |  |
| 3 | Štandovi povrće | 32 | 240,00 | 32 | 240,00 |
| 4 | Štandovi povrće - spremnici | 32 |  / | 32 |  / |
| 5 | Štandovi cvijeće - rezervacija | 7 | 21,00 | 4 | 12,00 |
| 6 | Štandovi cvijeće - dnevna naplata | 7 | 21,00 |  |  |
| 7 | Štandovi cvijeće - spremnici | 7 |  / | 7 |  / |
| 8 | Kiosci-prodaja meda, jaja, sira | 8 | 74,37 | 8 | 74,37 |
| 9 | Štandovi - prodaja tekstila | 4 | 12,00 | 4 | 12,00 |
| 10 | Terase - prodaja tekstila | 4 | 50,16 | 4 | 50,16 |
| 11 | Spremnici ispod kamenih stolova | 42 |  / | 34 |  / |
|  | **UKUPNO:** |  | **910,53** |  | **554,53** |

|  |
| --- |
| **III Paviljoni** |
| 1 | Paviljoni 4 kom-12 zakupaca | 4 | 128,00 | 4 | 120,00 |
| 2 | Vanjske terase | 12 | 323,93 | 8 | 172,28 |
|  | **UKUPNO:** |  | **451,93** |  | **292,28** |
|  |
| **IV Tržnica Veruda** |
| 1 | Štandovi rezervacija 2m² | 18 | 36 | 16 | 32,00 |
| 2 | Štandovi rezervacija 2 m² - spremnici | 18 | / | 18 | / |
| 3 | Štandovi voće, povrće 2 m² - dnevna napl. | 18 | 36 |  |  |
| 4 | Štandovi voće, povrće 5,60 m² - ugovori | 5 | 28 | 1 | 5,60 |
| 5 | Štandovi voće, povrće 5,60 m² - spremnici | 5 | / | 1 | / |
| 6 | Kiosci | 11 | 95,04 | 11 | 95,04 |
| 7 | Ugostiteljske terase  | 2 | 159,00 | 2 | 159,00 |
|  | **UKUPNO:** |  | **354,04** |  | **291,64** |

Tijekom 2024. godine u sklopu prostora tržnice Centar održane su manifestacije Zeleno i plavo te Slavonsko Martinje. Izvan prostora tržnice, na javnom prostoru, održane se mnoge druge manifestacije edukativne i humanitarne prirode, kao što su Dani narcisa, Dani policije, prigodna božićna, novogodišnja, uskršnja i druga događanja.

1. **UGOSTITELJSTVO I TURIZAM**

Otok Veruda koristi se temeljem ugovora o davanju na korištenje sklopljenim s Gradom Pula – Pola koji je isključivi vlasnik svih katastarskih čestica (osim u dijelu koji se odnosi na upisano pomorsko dobro). Kamp Otok Veruda bio je otvoren u periodu od 07.06.2024. do 01.09.2024. Rezervacije kamp mjesta (čuvanje kamp mjesta do otvorenja kampa Otok Veruda) primale su se od mjeseca ožujka do mjeseca lipnja. Pristiglo je rekordnih 201 rezervacija kamp mjesta.

Za potrebe rada kampa i Buffeta Otok Veruda na otoku je radilo 17 djelatnika u pet radnih jedinica: održavanje kampa, recepcija kampa, čišćenje sanitarnih čvorova, kontrola i naplata kampa, buffet.

Tijekom sezone održan je tradicionalni program Ljeto na Fratarskom s namjerom obogaćenja ponude gostima kampa svih uzrasta.

Program se 2024. godine sastojao od slijedećih sadržaja:

* ljetne knjižnice,
* eko art radionice,
* lutkarske predstave za djecu,
* kazališta na otoku za djecu i odrasle,
* nastupa DJ-eva i nastupa glazbene grupe Top Of The Pops,
* tradicionalne popularne manifestacije Grillijade,
* plivačkog maratona Fratarski otok – Bunarina,
* turnira u odbojci Green Volley.

Također, na otoku su se odvijali ljetni kampovi gdje je tijekom sezone boravilo oko 250 djece s pulskog područja: kamp kluba ritmičke gimnastike Gazela, cirkuski kamp na otoku, kamp Žuti kišobran, sportski program dječjeg vrtića Mali svijet Pula.

Najveći broj noćenja u kampu ostvaren je dolascima domaćih gostiju, dok su strani gosti ostvarili noćenja najvećim dijelom putem organiziranih grupa ( uz suradnju sa turističkim agencijama Lang International i Aquatravel). U 2024. godini ostvareno je ukupno 4 420 dolazaka i 40 768 noćenja, što je jedan posto manje od rekordne 2023. godine u kampu Otok Veruda.

1. **SKLONIŠTE ZA ŽIVOTINJE I VETERINARSKA PRAKSA**

Sklonište za životinje osnovano je od strane Grada Pule i započelo je sa radom u 2023. godini. Ishodovana su rješenja ministarstva poljoprivrede – Uprave za veterinarstvo za objekt i zaposleno osoblje, sukladno Pravilniku kojem moraju udovoljavati skloništa za životinje (NN 99/2019., 8/2021.). Sklonište je registrirano pri Ministarstvu poljoprivrede pod rednim brojem 044 i raspolaže sa 90 smještajnih jedinica za šire područje grada.

Ovo sklonište namijenjeno je malim životinjama na području grada Pule.

Uz sklonište osnovana je i Opća veterinarska praksa za potrebe skloništa, gdje se obavljaju operativni zahvati, kastracije, sterilizacije, veterinarsko-zdravstvena skrb životinja, označavanje životinja i propisana evidencija.

Sklonište je u 2024. godini obavilo 683 intervencije zbrinjavanja izgubljenih i napuštenih pasa i mačaka te ostale pernate i dlakave divljači .

Ukupno je zbrinuto 123 pasa. Od tih 123 pasa vlasnicima je vraćeno 83 pasa. U skloništu je zbrinuto 40 pasa od kojih je 27 udomljeno i trenutno je u skloništu 17 pasa.

Sterilizirano/kastrirano je ukupno 27 pasa što muških, a što ženskih.

Svi zaprimljeni psi u izolaciji su boravili ukupno 281 dan, nakon čega su smješteni u stacionar te su ukupno psi u stacionaru boravili 2646 dana. Psi su čipirani i izdane su im putovnice. Sve su mačke i psi uredno uneseni u evidenciju JIC-a koji je dostupan javnosti na uvid.

U 2024 godini sterilizirano/ kastrirano je 285 mačaka, od čega 180 ženskih i 105 muških koje se obavljaju po principu uhvati/steriliziraj/ vrati.

Mačke koje su zaprimljene u sklonište boravile su u prostorijama skloništa te su udomljene ili vraćene na stanište.

Ukupno, mačke su u prostorijama izolacije boravile 666 dana te kasnije u stacionaru 657 dana.

Od 175 zaprimljenih mačaka koje su boravile u skloništu većina je kastrirana i udomljena. Ako dob životinje ne dopušta mačke se vraćaju na kastraciju u odgovarajućoj dobi.

Djelatnost sklonište obavlja se u okviru i izvan radnog vremena s pripravnosti 24 h, sedam dana u tjednu.

I ove godine sklonište su posjetila djeca osnovnih škola koja su bila educirana o potrebi zaštite životinja i njihovoj brizi, a neki su čak i pomogli u radu samog skloništa (čišćenje kantica).

Sklonište surađuje sa Nacionalnim parkom Brijuni, udruženjima građana i samim građanima te promiču svijest o zašiti životinja i odgovornim udomljavanjem. Surađuje također s Nastavnim zavodom za javno zdravstvo IŽ.

**Izvještaj 5.**

**POKAZATELJI**

|  |
| --- |
| **Ocjena poslovanja** |

**Pokazatelji po zaposlenom**

Pokazatelji po zaposlenom pokazuju značajan porast u odnosu na prethodnu 2023.godinu.

Međutim, ovo nije relevantan podatak iz kojeg se mogu donositi realni zaključci iz razloga što se u izračun ovih pokazatelja uzima u obzir samo broj zaposlenih na 31.12.2024.

Naime, Društvo je tijekom 2024.godine imalo od najmanje 86 do najviše 96 radnika, ponajviše radi sezonalnosti ugostiteljske djelatnosti na otoku Veruda. Osim toga, na 31.12.2024. od ukupno 86 radnika, 5 ih je prijavljeno u radni odnos na nepuno radno vrijeme.

**Pokazatelji likvidnosti**

Pokazatelji likvidnosti (0,79) pokazuju smanjenje u odnosu na 2023. godinu (0,98).

Međutim, likvidnost Društva nije upitna iz razloga što Grad Pula kao jedini osnivač i 100%-tni vlasnik Društva mjesečno i kvartalno doznačuje potpore društvu za otplatu svih glavnica, redovnih i interkalarnih kamata po sva četiri dugoročna kredita, a za izgradnju i opremanje Gradskog stadiona (iz 2009. i 2010. god.), Gradskog bazena (iz 2017.god.), te zamjenu atletske staze, umjetne trave i ugradnju solarne elektrane (iz 2022.g.).

**Pokazatelji zaduženosti**

Nadalje, pokazatelji zaduženosti ostali su na razini prethodne godine, odnosno ukazuju da je Društvo svoju imovinu u 43%-om iznosu financiralo zaduživanjem, a 57% vlastitim financiranjem.

**Pokazatelji aktivnosti**

Obrtaj ukupne imovine (0,17) je povećan u odnosu na prethodnu godinu (0,14). Međutim i dalje je niske vrijednosti što je isključivo posljedica velike vrijednosti imovine Društva (30 mil EUR sadašnje vrijednosti građevinskih objekata, zemljišta i ostale dugotrajne imovine), a koja donosi male prihode radi niskih cijena usluga Društva.

Trajanje naplate potraživanja u danima povećano je sa 31 na 32 dana.

**Pokazatelji ekonomičnosti**

Pokazatelji ekonomičnosti ostaju na razini prethodne godine i ukazuju da jedan EUR poslovnih rashoda stvori 1,10 EUR poslovnih prihoda, što je ponovo posljedica velike vrijednosti imovine Društva koja ima velike rashode, a donosi malo prihoda.

**Pokazatelji profitabilnosti**

Pokazatelji profitabilnosti su minimalni i dokazuju da imovina ovog Društva ne donosi veliku dobit, što nije cilj postojanja ovog Društva koji ne djeluje na tržištu u 100%-tnom poslovanju, već želi građanima pružiti kvalitetnu uslugu po prihvatljivoj cijeni.

**Izvještaj 6.**

**REALIZACIJA PLANA POSLOVANJA**

|  |
| --- |
| **Realizacija plana prihoda i rashoda** |

Rashodi su 2024. godine realizirani u 99,59-tnom iznosu, dok su prihodi realizirani u 100%-tnom iznosu godišnjeg plana.

|  |
| --- |
| **Realizacija plana dodatnih podataka** |

Na dan 31.12.2024. godine Društvo je imalo 86 izvršitelja u radnom odnosu, što je detaljno objašnjeno u dijelu dodatnih podataka (izvještaj 4.).

**Izvještaj 7.**

**ZAKLJUČAK**

Nakon 2023. godine, koja je iskorištena za konsolidaciju poslovanja i postupak pripajanja, Društvo je nastavilo pružati usluge uz, i dalje niske cijene usluga, usporedo iskorištavajući učinke pripajanja kako bi kompenziralo inflaciju, povećane izdatke za zaposlenike kao i pojačano tekuće i investicijsko održavanje nekretnina.

Broj izvršitelja prema ostvarenim satima rada umanjen je u prethodne tri godine za 20 izvršitelja (oko 20%), dok je uz navedeno smanjenje broja izvršitelja ukupna masa za plaće (bez otpremnina) uvećana za 13%.

U 2024. godini ostvaren je pozitivan poslovni rezultat od 10.192,58 EUR, uz pozitivno poslovanje u djelatnostima tržnica na malo (145.053 EUR), djelatnosti ugostiteljstva i turizma (46.950 EUR) i djelatnosti upravljanja i održavanja zgrada 864 (EUR).

Negativni rezultat je ostvaren u djelatnosti upravljanja sportskim građevinama (-108.763 EUR), među kojima se ističu poslovne jedinice Dom sportova Mate Parlov (-116.145 EUR) i Gradski stadion Aldo Drosina (-101.232 EUR).

U ostalim djelatnostima Društva ostvaren je negativni rezultat u visini od -23.341 EUR, među kojima se ističu poslovna jedinica održavanje sportskih i dječjih igrališta Grada Pule (-23.341 EUR), te sklonište za životinje i veterinarska praksa ( -50.097 EUR).

Kako bi Društvo moglo nastaviti s jednakim trendom neutralnog poslovanja, nužno je povećanje cijene usluga financiranih iz Proračuna Grada Pule.

Odluke i prilozi